Ալեքսանդր Պուշկինի անվան Լենինգրադի պետական համալսարան

Ալեքսանդր Պուշկինի անվան Լենինգրադի պետական համալսարան (ռուս.՝ Ленинградский государственный университет имени А. С. Пушкина), բարձրագույն կրթության պետական ինքնավար կրթական հաստատություն։ Գտնվում է Պուշկին քաղաքում Պետերբուրգի խճուղի, 10 շենք, Լենինգրադի մարզի ամենամեծ բուհը։ Հիմնադրվել է 1992 թվական.


== Պատմություն ==
Բուհը ստեղծվել է Լենինգրադի մարզի Կառավարության որոշմամբ 1998 թվականի մարտի 28-ին և կոչվում էր Լենինգրադի շրջանային մանկավարժական ինստիտուտ, արդեն տարվա վերջին տեղի է ունեցել կառուցվածքային փոփոխություն, որից հետո անունը փոխվել է Ուսուցիչների վերապատրաստման Լենինգրադի շրջանային ինստիտուտ։ 1999 թվականին ինստիտուտին շնորհվեց ռուս բանաստեղծ Ալեքսանդր Պուշկինի անունը։ Հաջորդ տարի բուհին միացրեցին Լենինգրադի շրջանային մանկավարժական քոլեջը, 2009-ին՝ Պիկալևի և Վիբորգի և մանկավարժական քոլեջները։ Ա. Պուշկինի անվան բուհը պաշտոնական անվանումը ստացել է հետո վերակազմավորումից հետո՝ 2008 թվականին, իսկ 2011 թվականին այն հզորացավ շնորհիվ միաձուլման հետ Լուգայի Կիրիլի և Մեֆոդիի անվան գյուղացիական պետական ինստիտուտի։
2011 թվականին բուհը Կրթության և գիտության նախարարության կողմից ստացել է կրթական վարկ, որն այդ ժամանակ փորձնական ցածր տոկոսադրույքով տալիս էին բուհերը, այդ պահին շուրջ 5 %։ 2016 թվականի տվյալների համաձայն, բուհն ավարտելուց հետո մոտավորապես շրջանավարտների 80 %-ը աշխատանքի էր տեղավորվում։

2017 թվականին Պուշկինի անվան ԼՊՀ-ը տոնեց 25-ամյակը։ Այդ տարիների աշխատանքի արդյունքում պատրաստվել է շուրջ 150 հազար մասնագետ։ Ընդունվողների ավելի քան 70 %-ը այլ քաղաքացիներ են, բուհի 800 ուսանող ապահոված է կացարանով։ 2017 թվականին  բուհի պատմության մեջ արձանագրվել է ամենաբարձր մրցույթը օտար և ռուսաց լեզվի, լեզվաբանության, բանասիրության և իրավագիտության ուղղություններով, նախորդ տարվա համեմատությամբ 500 հայտով ավելացել է։ Այսպիսով Պուշկինի անվան ԼՊՀ-ը համարվում էր  Լենինգրադի այն երկու բուհերից մեկը, որտեղ ուսանողները բարձր միավորներով են հանձնում միասնական քննությունները։ Նույն տարվա ապրիլին հարց բարձրացվեց բուհի շենքը Պավլովսկի հյուրանոցի հետ միասին փոխանցելու ուսումնա-ճարտարագիտական կենտրոնին, որտեղ ԼՊՀ-ը կարող է բացել կորպուսներ և լրացուցիչ հանրակացարան։

2017 թվականի հունվարինՊուշկինի անվան ԼՊՀ-ի նախագահ Վյաչեսլավ Սկվորցովը նախընտրական քարոզարշավի ժամանակ դարձավ Վլադիմիր Պուտինի վստահված անձը, իսկ մարտին ընդունվել է Ռուսաստանի Հանրային պալատ, իսկ բուհ-ը ՄՊՀ-ի, Սանկտ Պետերբուրգի պետական համալսարանի, Տնտեսագիտության բարձրագույն դպրոցի, Ռուսական ասոցիացիայի հասարակայնության հետ կապերի և Ռուսական հասարակության քաղաքագետների հետ հավասար դարձել է Սոցիալական հետազոտությունների փորձագիտական ինստիտուտի համահիմնադիր (ՍՀՓԻ), որի հիմնական խնդիրը եղել է Ռուսաստանի «ապագայի կերպարի» նախապատրաստումը։ Այդ նույն թվականին Պուշկինի անվան ԼՊՀ-ը 19 բուհերից ընդգրկվել է Պետերբուրգի այլընտրանքային ռեկտորների խորհրդի կազմում, որը, փաստորեն, համարվում է Պետերբուրգի ռեկտորների խորհրդի այլընտրանք՝ ԻՏՄՕ համալսարանի ղեկավար Վլադիմիր Վասիլևի գլխավորությամբ։
Լենինգրադի պետական համալսարանի ուսանողները մասնակցել են Լախտա կենտրոնի զվարճալի գիտության մրցույթին։ 2017 թվականին բուհ-ը Ցարսկոսելսկի երիտասարդության տանը գործարկել է անվճար ուսանողական իրավախորհրդատվական նախագիծը քաղաքացիների համար, դա նաև 3-րդ կուրսեցիներիհամար պրակտիկայի էր։ Այդ տարում էլ ստորագրվել է պայմանագիր Լենֆիլմի հետ ստուդիայում կադրերի պատրաստման և ուսանողների կողմից մշակութային նախագծերի իրականացման համար։


== Կառուցվածք ==


=== Ֆակուլտետներ ===
2018 թվականին բուհում սովորում է 15 հազար ուսանող,   հաստատության կազմի մեջ մտնում է 11 ֆակուլտետ, 31 բակալավրիական ուղղություն, 30 մագիստրոսական և ասպիրանտուրայի գիտամանկավարժական կադրերի պատրաստման 8 ծրագրեր, ինչպես նաև 4 գիտահետազոտական ինստիտուտ, 30 լաբորատորիաներ, բիզնես-ինկուբատորներ, տեխնոպարկ, 3 գիտակրթական կենտրոն, ինովացիոն տեխնոլոգիական կենտրոն։

Ֆակուլտետներ


=== Մասնաճյուղեր ===
2018 թվականի դրությամբ Պուշկինի անվան Լենինգրադի պետական համալսարանում գոյություն ունի ութ մասնաճյուղ։

2009 թվականին հայտնի է դարձել, որ Ալթայի մասնաճյուղը աշխատել է առանց լիցենզիայի, ինչի համար 2008/09 թվականների ուսումնական տարվա գործունեությունը ճանաչվել է ապօրինի։
Նաև բուհի մոտ էր Մոսկվայի մասնաճյուղը, որը առանձնացված կառուցվածքային ստորաբաժանում է, գտնվում է Պոլբինա փողոցում, 1 տուն։ Այն բացվել է 2005 թվականին, հավատարմագրումը տրվել է 2019 թվականի ապրիլից, բայց արդեն 2018 թվականի կեսերից  մասնաճյուղի գործունեության մասին տվյալներ չկան։ Մոսկվայի մասնաճյուղի ղեկավարն էր իրավաբանական գիտությունների թեկնածու Յուլիա Սկվորցովան։ Բուհը պայմանագրային հիմունքներով պատրաստել է լոգոպեդիայի, հոգեբանության, իրավաբանության, մանկավարժության և այլ ուղղություններով մասնագետների


== Ծանոթագրություններ ==


== Արտաքին հղումներ ==
Պաշտոնական կայք